## Pravilnik o vrstama poljoprivrednog bilja čije sjeme mora biti tretirano fungicidom

### NN 74/2001 (24.8.2001.), Pravilnik o vrstama poljoprivrednog bilja čije sjeme mora biti tretirano fungicidom

# MINISTARSTVO POLJOPRIVREDE I ŠUMARSTVA

1272

Na
temelju članka 12. stavka 1. točke 12. i članka 16. stavka 3. Zakona o zaštiti
bilja (»Narodne novine«, broj 10/94.), ministar poljoprivrede i šumarstva
donosi

## PRAVILNIK

### O VRSTAMA POLJOPRIVREDNOG BILJA ČIJE SJEME MORA BITI TRETIRANO FUNGICIDOM

Članak
1.

Ovim
se Pravilnikom određuju vrste poljoprivrednog bilja čije sjeme mora biti
tretirano fungicidom prije stavljanja u promet ili prije upotrebe za vlastitu
proizvodnju te metode provjere kakvoće tretiranja sjemena.

Članak
2.

Sjeme
pšenice, ječma, zobi, raži, tritikalea, kukuruza, šećerne repe, suncokreta i
uljane repice (u daljnjem tekstu: sjeme), iz domaće proizvodnje i iz uvoza,
mora prije stavljanja u promet ili prije upotrebe za vlastitu proizvodnjubiti
tretirano fungicidom koji za tu namjenu ima dozvolu za promet i primjenu u
Republici Hrvatskoj.

Sjeme
iz stavka 1. ovoga članka, koje se uvozi za potrebe oplemenjivanja bilja, radi
vođenja postupaka priznavanja i zaštite sorti poljoprivrednog bilja i sjeme
koje uvoze znanstvene institucije u svrhu istraživanja, ne mora biti tretirano
fungicidom.

Nedorađeno
sjeme koje se uvozi u skladu sa člankom 30. stavkom 6. Zakona o sjemenu, sadnom
materijalu i priznavanju sorti poljoprivrednog bilja (»Narodne novine«, broj
131/97.) ne mora biti tretirano fungicidom.

Članak 3.

Iznimno, sjeme iz članka 2. stavka 1.
ovoga Pravilnika koje se uvozi, smije biti tretirano i fungicidom odnosno
djelatnom tvari, koja za tu namjenu nema dozvolu za promet i primjenu u
Republici Hrvatskoj, uz uvjet da taj fungicid odnosno djelatna tvar ima dozvolu
za tu namjenu u zemljama Europske unije.

Za
sjeme iz stavka 1. ovoga članka, uvoznik mora uz prijavu za uvoz, graničnom
inspektoru zaštite bilja priložiti i stručno mišljenje Zavoda za zaštitu bilja
u poljoprivredi i šumarstvu Republike Hrvatske (u daljnjem tekstu: Zavod) o
opravdanosti primjene toga sredstva.

Uvoznik
je dužan Zavodu priložiti dokaz da je fungicid odnosno djelatna tvar
registrirana za tu namjenu u zemljama Europske unije sukladno stavku 1. ovoga
članka.

Članak 4.

Za drugo poljoprivredno sjeme iz uvoza
koje, prema ovom Pravilniku, ne mora biti tretirano fungicidom, ali je
tretirano fungicidom ili drugim sredstvom za zaštitu bilja, koje nema dozvolu
za promet i primjenu u Republici Hrvatskoj, primjenjivat će se odredbe članka
3. stavka 2. i 3. ovoga Pravilnika.

PROVJERA KAKVOĆE TRETIRANJA

Članak 5.

Radi utvrđivanja ujednačenosti pokrivanja
površine sjemena fungicidom, ocjene intenziteta obojenosti sjemena fungicidom i
provjere primjene propisane doze fungicida za svaku sjemenku, obvezna je
provjera kakvoće tretiranja sjemena.

Članak 6.

Obveza je dorađivača sjemena praćenje
kakvoće tretiranja u tijeku samog procesa dorade i praćenje količine primijenjenog
fungicida.

Praćenje kakvoće tretiranja sjemena
provodi laboratorij dorađivača sjemena vizualnom metodom.

Dorađivač je dužan u tijeku procesa
dorade, za svaku dorađenu partiju, voditi evidenciju praćenja kakvoće
tretiranja sjemena i količine primijenjenog fungicida prema Obrascu br. 1 koji
je sastavni dio ovoga Pravilnika.

Članak 7.

Vizualnom metodom ocjenjuje se pokrivenost
fungicidom i intenzitet obojenosti sjemena. Za navedenu metodu koristi se stereomikroskop
(povećanje 25x). Radni uzorak je 400 sjemenki slučajno uzetih žlicom iz
prosječnog uzorka.

Za ocjenjivanje se koriste sljedeće dvije
skale:

a)
Pokrivenost površine sjemena fungicidom - pokrivanje bojom utvrđuje se prema
sljedećoj skali:

Skala
0-4

0     neobojeno sjeme                                        % sjemena

1     pokrivenost sjemena  < 25%  površine         % sjemena

2     pokrivenost sjemena  25-50%  površine       % sjemena

3     pokrivenost sjemena  50-75%  površine       % sjemena

4     pokrivenost sjemena  > 75%  površine         % sjemena

Pokrivenost bojom zadovoljava ako najmanje
70% analiziranog sjemena ima ocjenu 4.

b)
Ocjena inteziteta obojenosti sjemena fungicidom utvrđuje se prema sljedećoj
skali:

Skala
1-3

1     intezitet boje slab                                % sjemena

2     intezitet boje srednji                            % sjemena

3     intezitet boje jak                                 % sjemena

Intezitet boje zadovoljava ako najmanje
70% analiziranog sjemena ima ocjenu ł 2.

Članak
8.

Provjeru
kakvoće tretiranja sjemena fungicidom odnosno provjeru ujednačenosti pokrivanja
površine sjemena fungicidom, ocjenu intenziteta obojenosti sjemena fungicidom
te provjeru primjene propisane doze, za uzorke uzete u inspekcijskom postupku,
provodi Zavod.

![](dodatni/360421.gif)
![](dodatni/360422.gif)
![](dodatni/360423.gif)

if !supportEmptyParas endif

Za provjere iz stavka 1. ovog članka Zavod
primjenjuje sljedeće metode:

-  vizualne

-  analitičko-kemijske

-  biotest.

Kakvoća
tretiranja sjemena je u skladu s ovim Pravilnikom ukoliko primijenjena doza fungicida
ne odstupa više od ± 30 % dozvolom propisane doze.

Po
izvršenoj provjeri Zavod sastavlja izvješće prema Obrascu br. 2 koji je
sastavni dio ovoga Pravilnika i to u tri primjerka, po jedan za inspektora i
dorađivača te za vlastitu evidenciju.

Članak
9.

Za
analize sjemena iz članka 8. ovoga Pravilnika formira se uzo­rak prema
Pravilniku o temeljnim zahtjevima za kakvoću, pa­ki­ranje i deklariranje
sjemena poljoprivrednog bilja (»Narodne novine«, broj 133/99. i 6/01.).

Za
uzorak uzet u inspekcijskom postupku sastavlja se zapisnik o uzorkovanju prema
Obrascu br. 3. koji je sastavni dio ovoga Pravilnika.

Članak
10.

Troškove
provjere kakvoće tretiranja sjemena fungicidom za uzorke iz članka 8. ovoga
Pravilnika snosi dorađivač sjemena.

Članak
11.

Stupanjem
na snagu ovoga Pravilnika prestaje važiti Pravilnik o vrsti sjemena koje mora
biti podvrgnuto tretiranju prije stavljanja u promet ili prije upotrebe za
vlastitu prozvodnju (»Narodne novine« br. 42/99).

Članak 12.

Ovaj Pravilnik stupa na snagu osmog dana od
dana objave u »Narodnim novinama«.

Klasa: 011-02/01-01/103
Urbroj: 525-1-01-1
Zagreb, 31. srpnja 2001.

Ministar
poljoprivrede i šumarstva
**mr. sc. Božidar Pankretić**, v. r.

if !supportEmptyParas endif

if !supportEmptyParas endif

Pravilnik, NN 74/2001-1272